Uchburchak shaklidagi qizil Frigiya qalpoqlari 2024 yilda Parijda bo‘lib o‘tadigan yozgi Olimpiya o‘yinlarining timsoliga aylandi. Foto: Parij-2024 Ular Olimpiya va Paralimpiya o‘yinlari tashkiliy qo‘mitasi shtab-kvartirasida Olimpiada boshlanishidan 620 kun oldin taqdim etildi. Frigiya qalpoqlari boshqa narsalar qatorida inqilobiy Fransiyaning ramzi hisoblanadi. Frigiya qalpog‘i ko‘rinishidagi Olimpiya o‘yinlari timsoli qizil krossovkalarni kiygan. Paralimpiya o‘yinlari timsoli esa bir oyog‘iga protez kiygan. Parij-2024 yozgi Olimpiya o‘yinlari 2024 yilning 26 iyulidan 11 avgustiga qadar bo‘lib o‘tadi.